
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ, ESANČIŲ ŠAKIŲ SENIŪNIJOJE, IŠDAGŲ KAIME, TUOPŲ G. 12 PRIVATIZAVIMO
2014 m. gruodžio 22 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 straipsnio 2 dalies 3 punktu, Lietuvos Respublikos Vyriausybės 2001 m. rugpjūčio 21 d. nutarimu Nr. 1013 patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 3 punktu, rajono savivaldybės taryba nusprendžia:


1. Parduoti Bronei Asiulevičienei gyvenamąsias patalpas – vienbutį gyvenamąjį namą (bendras plotas 61,70 kv. m, unikalus numeris 8496-0027-2010), esantį Šakių seniūnijoje, Išdagų kaime, Tuopų g. 12., už 10600 (dešimt tūkstančių šešis šimtus) litų/ 3069 (tris tūkstančius šešiasdešimt devynis) eurus 97 ct.

2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartį ir perdavimo-priėmimo aktą.


3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Juozas Bertašius

Parengė:
Biudžeto ir turto skyrius (I. Čepulionienė)

Pranešėja:
E.Grigaitienė
Siųsti:
Biudžeto ir turto skyriui (2 egz.)

PRIE RAJONO SAVIVALDYBĖS TARYBOS SPRENDIMO 

„DĖL GYVENAMŲJŲ PATALPŲ, ESANČIŲ ŠAKIŲ SENIŪNIJOJE, IŠDAGŲ KAIME, TUOPŲ G. 1, PRIVATIZAVIMO“ PROJEKTO
2014 m. gruodžio 15 d. Nr. VL-1686

Šakiai


1. Parengto projekto tikslai ir laukiami rezultatai: parduoti 70 procentų fiziškai susidėvėjusias nuomojamas gyvenamąsias patalpas, kurių remontas savivaldybei yra ekonomiškai nenaudingas, jų nuomininkei, išgyvenusiai jose 12 metų. 



2. Projekto rengimo metu gauti specialistų vertinimai ir išvados: gyvenamosios patalpos įkainotos vadovaujantis Lietuvos Respublikos turto ir verslo vertinimo pagrindų įstatymu bei Turto ir verslo vertinimo metodika, patvirtinta Finansų ministro 2012 m. balandžio 27 d. įsakymu Nr. 1K-159. Turtą vertino ir turto vertinimo ataskaitą parengė K. Jasinsko turto vertinimo IĮ savininkas – turto vertintojas Kęstutis Jasinskas (kvalifikacinis nekilnojamojo turto vertintojo pažymėjimas Nr. A 000055). Parduodamų gyvenamųjų patalpų įkainojimo aktas patvirtintas rajono savivaldybės administracijos direktoriaus 2014 m. gruodžio 10 d. įsakymu Nr. AT-1269.

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: Bronė Asiulevičienė kreipėsi į rajono savivaldybę, prašydamas leisti privatizuoti nuomojamas gyvenamąsias patalpas. Šių patalpų pardavimas galimas pagal Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 straipsnio 2 dalies 3 punkto sąlygas (namas susidėvėjęs per 60 proc., ir nuomininkė yra išgyvenusi jame daugiau nei trejus metus). Gyvenamųjų patalpų remonto ekonominis nenaudingumas patvirtintas rajono savivaldybės tarybos 2014 m. lapkričio 27 d. sprendimu Nr. T-323.

Administracijos direktorius
Juozas Puodžiukaitis 

